Sekolah Menengah Kebangsaan Danau Kota

Sekolah Menengah Kebangsaan Danau Kota (SMKDK) merupakan sebuah Sekolah Menengah Kebangsaan yang terletak di Lot 21570 Jalan Genting Klang, Kuala Lumpur. Pada 2020, Sekolah Menengah Kebangsaan Danau Kota memiliki jumlah keseluruhan murid seramai 1316 orang. Ia mempunyai seramai 127 orang guru. Sejarah Sekolah Menengah Kebangsaan Danau Kota dibangunkan pada tahun 1999 di kawasan seluas 7 ekar di Lot 21570 Jalan Genting Klang, Kuala Lumpur bersama-sama SK Danau Kota (2) oleh Syarikat Danau Kota. Ketika itu, SMKDK dijangka beroperasi sepenuhnya pada tahun 2003. Sehubungan dengan itu, pendaftaran kumpulan pertama murid pada Disember 2002 hanya terdiri daripada murid Tingkatan 1 dan Tingkatan 2. Semasa mula-mula beroperasi, sekolah ini diletakkan di bawah pentadbiran seorang guru care taker iaitu Puan Noraliza bt Abidin. Beliau kini merupakan Guru Penolong Kanan (GPK) Tadbir dan Kurikulum SMKDK. Pada tahun pertama pembukaannya, terdapat hanya 15 orang guru dan 5 orang staf sokongan yang berkhidmat di SMKDK. Manakala jumlah murid ialah 10 orang murid Tingkatan 2 dan 150 orang murid Tingkatan 1. Pada 1 April 2003, sekolah ini telah menerima seorang Pengetua iaitu Puan Mahani bt Mohammad. Beliau bersama-sama Pengerusi PIBG SMKDK, Encik Zahari b Abdul Rahim, telah berusaha keras untuk mendapatkan premis tetap untuk sekolah ini. Pada ketika itu, SMKDK tersenarai antara sekolah yang bermasalah. Akhirnya, usaha mereka membuahkan hasil apabila sekolah ini dibenarkan beroperasi di 3 buah blok utama di premis kekal pada 3 Januari 2005. Namun begitu, premis ini masih tidak mempunyai kemudahan yang lengkap serta masih belum memiliki sijil layak duduk. Antara kemudahan yang ada namun masih belum boleh digunakan ialah 36 buah bilik darjah, makmal sains, bilik ICT, bilik lukisan kejuruteraan, bilik seni dan makmal bahasa. Sehingga 2006, kemudahan-kemudahan ini masih belum boleh digunakan kerana pembinaannya terbengkalai. Pada tahun 2005, hanya 14 buah bilik darjah, pejabat, bilik guru, bilik kaunseling, bilik SPBT, perpustakaan dan bilik media sahaja yang dapat digunakan. Pada tahun tersebut, terdapat 32 orang guru, 8 orang staf sokongan serta 464 orang murid bagi 3 buah kelas Tingkatan 3, 5 buah kelas Tingkatan 2, 5 buah kelas Tingkatan 1, sebuah kelas Tingkatan Peralihan dan 3 buah kelas Pendidikan Khas (PPKI - PKBP ketika itu). Kini, warga SMKDK dipenuhi dengan lebih 1700 orang murid dan lebih 100 orang tenaga pengajar. Lagu sekolah Sekolah Kami Maju Berjasa SMK Danau Kota Gagah Berdiri Guna ICT Teknologi Terkini Kami Bersatu Hati Tekun Dan Berdikari Sematkan Keazaman Sahut Cabaran SMK Danau Kota Dinamik, Beretika Dan Bestari Maju Ke Era Jaya Menggenggam Impian Dan Cita Murni Kami Putra Dan Putri Dedikasi Dan Berjiwa Perkasa Ingin Mencurah Bakti Pada Bangsa Dan Negara Ingin Mencurah Bakti Pada Bangsa Dan Negara. Visi, misi dan moto Visi SMK Danau Kota menjadi Sekolah Cemerlang pada tahun 2025. Misi Memastikan pendidikan berkualiti dilaksanakan melalui budaya permuafakatan bagi melahirkan modal insan yang dinamik, beretika dan bestari selaras dengan Falsafah Pendidikan Kebangsaan. Moto Dinamik, Beretika, Bestari Kokorikulum Badan Beruniform Bulan Sabit Merah Malaysia Kadet Bomba Dan Penyelamat Malaysia Kadet JPJ Malaysia Kadet Remaja Sekolah Kor Kadet Polis Pandu Puteri Malaysia Pengakap Malaysia Puteri Islam Malaysia Sukan Dan Permainan Badminton Bola Baling Bola Jaring Bola Keranjang Bola Sepak Bola Tampar Catur Olahraga Ping Pong Ragbi Sepak Takraw Seni Silat Lincah Dodge Ball Pencapaian SMK Danau Kota terkenal dalam Zon Keramat kerana pelajar-pelajar SMK Danau Kota telah mencipta sejarah dalam sukan Bola Keranjang & Sepak Takraw dalam Peringkat Daerah MSSD. Malah pernah juga terpilih untuk Perbarisan Hari Merdeka 2023 yang berlangsung di Dataran Putrajaya pada 31 Ogos 2023 sebagai wakil Kadet JPJ Malaysia. Alamat Sekolah Menengah Kebangsaan Danau Kota Lot 21570 Jalan Genting Klang, Kuala Lumpur Malaysia Telefon = 0341438794 Faks = 0341438841 Rujukan Pautan luar Laman Web Rasmi : Sekolah Menengah Kebangsaan Danau Kota